Vrou in hof oor R1 miljoen in geiserArgieffoto Phaladi Shuping, woordvoerder van die Nasionale Vervolgingsgesag (NVG), het gesê Lindiwe Skhosana staan tereg op twee aanklagte van die besit van edelmetale en geldwassery. Die aanklagte hou verband met die verkryging, besit en verkoop van onverwerkte edelmetale. Shuping het gesê Skhosana moet Woensdag weer in die hof verskyn en bly in aanhouding. Skhosana is in hegtenis geneem nadat lede van die Valke inligting ontvang het oor ŉ groot bedrag geld en gouddraende materiaal wat glo versteek word by ŉ huis in Dagbreek. “Die beampte het die huis deursoek en op 50kg se gouddraende materiaal en goudprosseseringstoerusting beslag gelê,” het kapt. S’fiso Nyakane, woordvoerder van die Valke, gesê. Volgens Nyakana is R1 082 400 in kontant in ŉ ou geiser langs die huis gevind. Die Valke het ook op ŉ voertuig beslag gelê.